รัฐบาลไทย-ข่าวทำเนียบรัฐบาล-จังหวัดสมุทรสาครเดินหน้าปราบบุหรี่ไฟฟ้าอย่างต่อเนื่อง สั่งชุดปฏิบัติการพิเศษฝ่ายปกครอง บุกจับกุมร้านลักลอบจำหน่ายบุหรี่ไฟฟ้าในพื้นที่ อ.เมืองสมุทรสาคร สามารถจับกุมผู้กระทำผิด 1 ราย
วันพุธที่ 20 มีนาคม 2567
20/03/2567
จังหวัดสมุทรสาครเดินหน้าปราบบุหรี่ไฟฟ้าอย่างต่อเนื่อง สั่งชุดปฏิบัติการพิเศษฝ่ายปกครอง บุกจับกุมร้านลักลอบจําหน่ายบุหรี่ไฟฟ้าในพื้นที่ อ.เมืองสมุทรสาคร สามารถจับกุมผู้กระทําผิด 1 ราย
จังหวัดสมุทรสาครสั่งชุดปฏิบัติการพิเศษฝ่ายปกครอง บุกจับกุมร้านลักลอบจําหน่ายบุหรี่ไฟฟ้าในพื้นที่อําเภอเมืองสมุทรสาคร สามารถจับกุมผู้กระทําผิด 1 ราย พร้อมของกลางจํานวนมาก เน้นย้ํา ประชาชนหากพบเบาะแสการกระทําผิดกฎหมาย โทรสายด่วนศูนย์ดํารงธรรม 1567 ตลอด 24 ชม.
วันนี้ (20 มี.ค. 67) นายผล ดําธรรม ผู้ว่าราชการจังหวัดสมุทรสาคร เปิดเผยว่า จังหวัดสมุทรสาครได้ดําเนินการขับเคลื่อนตามนโยบายของกระทรวงมหาดไทยในการจัดระเบียบสังคม ปราบปรามผู้มีอิทธิพล และการป้องกันแก้ไขปัญหายาเสพติด ซึ่งที่ผ่านมาจังหวัดสมุทรสาครได้บูรณาการทุกภาคส่วนดําเนินมาตรการเข้มงวดกวดขันเกี่ยวกับยาเสพติดและสิ่งผิดกฎหมายทุกชนิดอย่างต่อเนื่องเพื่อให้ประชาชนได้มีสังคมที่มั่นคง มีความสงบเรียบร้อย และปลอดภัยจากยาเสพติด
นายผล ดําธรรม ผู้ว่าราชการจังหวัดสมุทรสาคร กล่าวว่า ศูนย์ดํารงธรรมจังหวัดสมุทรสาคร ได้รับเรื่องร้องเรียนร้องทุกข์จากประชาชนว่ามีการลักลอบจําหน่ายบุหรี่ไฟฟ้า บริเวณซอยครองครุ-ศรีเมือง หมู่ที่ 6 ตําบลท่าทราย อําเภอเมืองสมุทรสาคร ตนจึงได้สั่งการให้นายปฐม เอมโอษฐ์ ป้องกันจังหวัดสมุทรสาคร ผู้ช่วยป้องกันจังหวัดสมุทรสาคร สมาชิกกองอาสารักษาดินแดนกองร้อยบังคับการและบริการ ชุดปฏิบัติการพิเศษฝ่ายปกครองจังหวัดสมุทรสาคร ชุดปฏิบัติการพิเศษฝ่ายปกครองอําเภอเมืองสมุทรสาคร และเจ้าหน้าที่ตํารวจ สภ.เมืองสมุทรสาคร ดําเนินการเข้าตรวจสอบบริเวณดังกล่าว โดยชุดปฏิบัติการพิเศษฝ่ายปกครองจังหวัดสมุทรสาครได้ลงพื้นที่ตรวจสอบข้อเท็จจริง พบว่ามีการลักลอบจําหน่ายบุหรี่ไฟฟ้าจริง ซึ่งร้านที่ได้รับการร้องเรียน ตั้งอยู่ ณ อาคารชุด บริเวณซอยครองครุ-ศรีเมือง หมู่ที่ 6 ตําบลท่าทราย อําเภอเมืองสมุทรสาคร
นายผล ดําธรรม ผู้ว่าราชการจังหวัดสมุทรสาคร กล่าวเพิ่มเติมว่า จากการเข้าดําเนินการของเจ้าหน้าที่ชุดปฏิบัติการพิเศษฝ่ายปกครองจังหวัดสมุทรสาคร พบว่าร้านดังกล่าวมีลักษณะเป็นอาคารชุดประตูทางเข้าเป็นกระจกปิดด้วยสติกเกอร์ทึบสีฟ้า เมื่อเปิดประตูเข้าไปภายในร้านพบบุหรี่ไฟฟ้าและอุปกรณ์วางอยู่ในตู้กระจกใสตั้งอยู่บริเวณกลางร้านเป็นจํานวนมาก และพบผู้ชาย 1 ราย ยืนอยู่หลังตู้กระจกภายในร้าน สายลับจึงทําการขอซื้อบุหรี่ไฟฟ้าจากผู้ชายคนดังกล่าว เมื่อสายลับได้บุหรี่ไฟฟ้าและชําระเงินแล้ว จึงได้แจ้งเจ้าพนักงานชุดจับกุมทราบ เมื่อพนักงานชุดจับกุมทราบว่ามีการจําหน่ายบุหรี่ไฟฟ้าจริงจึงได้เข้าตรวจสอบ พบนายเจษฎากร ยืนอยู่หลังตู้กระจกภายในร้าน เจ้าพนักงานชุดจับกุมจึงได้แสดงตนเป็นเจ้าพนักงาน ซึ่งนายเจษฎากรแสดงตนเป็นพนักงานขายประจําร้านและเจ้าของร้าน โดยให้การยอมรับว่าที่ร้านมีการจําหน่ายบุหรี่ไฟฟ้าและอุปกรณ์บุหรี่ไฟฟ้าจริง ซึ่งตนเป็นผู้จําหน่าย จากนั้นเจ้าหน้าที่จึงได้ทําการตรวจค้นภายในร้าน ตรวจยึดของกลางบุหรี่ไฟฟ้าและอุปกรณ์ พร้อมธนบัตรที่ใช้ในการล่อซื้ออยู่ที่ช่องเก็บของใต้ตู้โชว์บุหรี่ไฟฟ้า
“เจ้าหน้าที่ได้แจ้งข้อกล่าวหา ซ่อนเร้น ช่วยจําหน่าย ช่วยพาเอาไปเสีย ซื้อ รับจํานํา หรือรับไว้โดยประการใด ซึ่งของอันตนพึงรู้ว่าเป็นของอันเนื่องด้วยความผิดตามมาตรา 242 และมาตรา 2466 วรรคแรก ตามพระราชบัญญัติศุลกากร พ.ศ. 2560 ประกอบข้อ 4 ตามประกาศกระทรวงพาณิชย์ เรื่อง กําหนดให้บารากู่และบารากู่ไฟฟ้าหรือบุหรี่ไฟฟ้าเป็นสินค้าที่ต้องห้ามในการนําเข้ามาในราชอาณาจักร พ.ศ. 2557 และ ขายสินค้าบารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า โดยฝ่าฝืนคําสั่งคณะกรรมการคุ้มครองผู้บริโภค ที่ 9/2558 เรื่อง ห้ามขายหรือห้ามให้บริการสินค้า บารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า จากนั้นเจ้าพนักงานชุดจับกุมจึงรวบรวมของกลางทั้งหมด พร้อมทั้งควบคุมตัวผู้กระทําความผิดทําบันทึกจับกุม ณ ที่ทําการปกครองจังหวัดสมุทรสาคร และนําตัวส่งพนักงานสอบสวนสถานีตํารวจภูธรเมืองสมุทรสาครเพื่อดําเนินคดีตามกฎหมายต่อไป" นายผลฯ กล่าว
นายผล ดําธรรม ผู้ว่าราชการจังหวัดสมุทรสาคร กล่าวในช่วงท้ายว่า ปัญหาบุหรี่ไฟฟ้าเป็นปัญหาสําคัญที่ส่งผลกระทบต่อสังคมอย่างมาก ซึ่งจังหวัดสมุทรสาครได้ให้ความสําคัญในการปราบปรามบุหรี่ไฟฟ้าในพื้นที่มาอย่างต่อเนื่อง เพราะเป็นที่ชัดเจนแล้วว่าบุหรี่ไฟฟ้าส่งผลกระทบต่อสุขภาพร่างกายผู้สูบเป็นอย่างมาก ในระยะยาวจะก่อให้เกิดปัญหาด้านสุขอนามัย ทั้งต่อตัวผู้สูบ ครอบครัว และชุมชน จึงต้องดําเนินการจับกุมอย่างจริงจังและเด็ดขาด ทั้งนี้ ขอขอบคุณเจ้าหน้าที่ที่เกี่ยวข้องทุกคนในความร่วมมือร่วมใจ และขอเน้นย้ําให้เจ้าหน้าที่ทุกคนทํางานด้วยความมุ่งมั่นในการแก้ไขปัญหายาเสพติดและอาชญากรรม ในฐานะผู้ทําหน้าที่ “บําบัดทุกข์ บํารุงสุข” และรักษาความมั่นคงและความสงบเรียบร้อย เป็นหน้าที่ที่ต้องดูแลพี่น้องประชาชน เพื่อให้ทุกคนในสังคมได้ใช้ชีวิตอย่างมีความสุข อย่างไรก็ตามขอความร่วมมือจากพี่น้องประชาชนทุกท่านช่วยเป็นหูเป็นตา ระแวดระวังบ้านเมืองของเรา หากพบเห็นเบาะแสการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง
#กระทรวงมหาดไทย #บําบัดทุกข์บํารุงสุข